Na osnovu člana 35 Statuta opštine Tivat („Službeni list Crne Gore – opštinski propisi“, br.24/18 i člana 14 i 15 Odluke o osnivanju Javne ustanove "Dnevni centar za djecu i mlade sa smetnjama i teškoćama u razvoju – Tivat”, Skupština opštine Tivat, na sjednici održanoj dana 18.06 2019 .godine, donijela je

**O D L U K U**

**o imenovanju privremenog Upravnog odbora**

**Javne ustanove "Dnevni centar za djecu i mlade sa smetnjama i teškoćama u razvoju – Tivat**

Član 1

Za predsjednika i članove/ce privremenog Upravnog odbora Javne ustanove "Dnevni centar za djecu i mlade sa smetnjama i teškoćama u razvoju – Tivat” , imenuju se:

1. Nataša Lutovac , predsjednica
2. Jelena Bošković, članica
3. Vedrana Petković, članica
4. Nađa Backović, članica
5. Tomičić Sofija, članica

 Član 2

Dnevnim centrom će upravljati privremeni Upravni odbor .

Privremeni Upravni odbor ima ovlašćenja, prava dužnosti I obaveze Upravnog odbora, koje proizilaze iz Odluke o osnivanju Javne ustanove "Dnevni centar za djecu i mlade sa smetnjama i teškoćama u razvoju – Tivat” i Zakona.

Član 3

Privremeni Upravni odbor imenuje se na određeno vrijeme, do imenovanja Upravnog odbora, u skladu sa Zakonom.

Član 4

Ova Odluka stupa na snagu osmog dana od dana objavljivanja u „Službenom listu Crne Gore-opštinski propisi“.

Broj:

Tivat, 18.09 2019.godine

SKUPŠTINA OPŠTINE TIVAT

Predsjednik,

Ivan Novosel

**OBRAZLOŽENJE**

**Pravni osnov**

Pravni osnov za donošenje ovog akta nalazi se u čl. 27 stav 2 tačka 15; 29 i 38 stav 1 tačka 14 Zakona o lokalnoj samoupravi, kojim je propisano da Opština u skladu sa zakonom i drugim propisima, u skladu sa mogućnostima učestvuje u obezbjeđivanju uslova i unapređenju djelatnosti: zdravstvene zaštite, obrazovanja, socijalne i dječje zaštite, zapošljavanja i drugih oblasti od interesa za lokalno stanovništvo i vrši prava i dužnosti osnivača ustanova koje osniva u ovim djelatnostima, u skladu sa zakonom, te da radi obezbjeđivanja vršenja poslova iz svoje nadležnosti opština osniva organe lokalne uprave i ustanove, privredna društva i druge oblike organizovanja radi pružanja javnih usluga , odnosno javne službe. Javne službe mogu se osnivati ako je obavljanje djelatnosti nezamjenljiv uslov života i rada lokalnog stanovništva, a zadovoljenje potreba građana u tim djelatnostima se ne može kvalitetno i ekonomično obezbijediti privatnom inicijativom ili na drugi način. Takođe je propisano da Skupština opštine osniva javne službe.

Razvoj usluga socijalne i dječje zaštite na državnom i lokalnom nivou i pitanja zaštite djece sa smetnjama i teškoćama u razvoju i mladih regulišu brojni zakoni i podzakonski akti, nacionalne strategije, lokalni planovi, kao i međunarodni pravni akti.

Članom 89 stav 1 Zakona o socijalnoj i dječjoj zaštiti propisano je da ustanovu može osnovati država, opština ili drugo pravno i fizičko lice, dok je članom 90 propisano da akt o osnivanju ustanove donosi osnivač i da isti sadrži: naziv osnivača; naziv, sjedište i adresa ustanove; djelatnost ustanove; iznos sredstava za osnivanje i početak rada ustanove i način obezbjeđivanja sredstava za obavljanje djelatnosti ustanove; prava i obaveze osnivača prema ustanovi i ustanove prema osnivaču; organe ustanove; sastav i način imenovanja organa upravljanja ustanove; rok za imenovanje organa upravljanja i organa rukovođenja, donošenje statuta i upis ustanove u Centralni registar privrednih subjekata; lice koje će privremeno vršiti dužnost direktora ustanove; rok na koji se ustanova osniva, ako se osniva na određeno vrijeme, odnosno za izvršenje određenog posla.

Osnivač je dužan da nadležnom organu državne uprave dostavi akt o osnivanju ustanove, u roku od 15 dana od dana donošenja akta. Članom 104 istog Zakona propisano je da se ustanova čiji je osnivač država ili opština osniva kao javna ustanova. Osnivač javne ustanove odgovara za obaveze javne ustanove.

Članom 105 je propisano da akt o osnivanju javne ustanove, čiji je osnivač država, donosi Vlada, a za javne ustanove čiji je osnivač opština, nadležni organ opštine.Odlukom o osnivanju JU Dnevni centar za djecu i mlade sa smetnjama i teškoćama u razvoju - Tivat propisano je da je opština Tivat osnivač ove Javne ustanove.

Statutom opštine Tivat, članom 35 stav 1 tačka 14 propisano je da Opština Tivat osniva javne službe.

Ovom odlukom osniva se privremeni Upravni odbor Javne ustanove Dnevni centar za djecu i mlade smetnjama I teškoćama u razvoju.

**OBRAĐIVAČ**

Sekretarijat za mlade,sport i soc.pitanja

mr Darka Ognjanović

**PREDLAGAČ**

 Predsjednik

dr Siniša Kusovac